Nintendo патентова приставка за виртуална реалност за Switch - PCWorld.bg\nNintendo патентова приставка за виртуална реалност за Switch\nНашите холандски приятели от LetsGoDigital са изровили поредния интересен патент и са го превърнали в нагледен продукт. Този път става дума за приставка за виртуална реалност (VR) за преносимата конзола Nintendo Switch. В подкрепа на евентуалното превръщане на този патент в реален продукт идва и фактът, че компанията добави 'VR режим' към самата операционна система на конзолата миналата година.\nПрез март тази година пък японският производител на игри пусна VR устройство под формата на пакет за Labo - проект на Nintendo, с който потребителите можеха да превърнат Switch в много интересни неща. За мнозина това беше разочарование, тъй като отнемаше твърде много време, за да бъдат сглобени VR очилата. Освен това Labo е наистина предназначен за деца, докато VR е все още с въпросителен знак, когато става дума за най-малките. Новият патент показва, че Nintendo все още изследва нови VR възможности за Switch, този път насочени към порасналия геймър.\nПатентът е бил заявен от Nintendo Co. през февруари 2018 г. Ltd. в японското патентно ведомство JPO. Той е озаглавен "3D система за показване на изображения и устройство за изобразяване на 3D изображения", и официално публикуван на 22-и август 2019-а г. Патентът съдържа обширно описание, в което се обсъжда работата на приставката, а в патента са включени и две цветни изображения на продукти. VR аксесоарът основно прилича на пакета Lab, но този път очилата са направени от пластмаса, вместо от картон.\nВътрешността на слушалката е направена от пяна, което я прави мека и удобна за лицето. Очилата имат лява и дясна леща за двете очи. Звукът се генерира от самото устройство, което разполага със стерео говорители от двете страни. Контролерите Joy Con могат да се използват и прикрепени отстрани.\nПоразително е, че лента за глава липсва, потребителите просто притискат VR приставката към лицето си. Такъв беше случаят и с варианта Labo . Това едва ли е най-удобният вариант за ръцете на геймърите, което прави устройството не много подходящо за дълги VR сесии. Според Nintendo обаче подобен подход има доста предимства - потребителят може да държи Joy Cons за допълнителна стабилност, а пръстите му винаги да са върху необходимите контролни бутони. Лещите са екранирани през корпуса, за да блокират външната светлина, което допринася за по-добро преживяване на виртуалната реалност.\n© Антоан Бейнел, LetsGoDigital\nПреди три години компанията патентова друга VR приставка с лента за глава. С този дизайн обаче все още не беше възможно да закачите Joy Cons към приставката. Вероятно този вариант е бил и по-скъп. Каквато и да е точната причина, този път изглежда, че японският производител вижда повече бъдеще в VR очилата без лента за глава.\nВижте японския патент от Nintendo тук.\niOS 13 затвърждава тенденцията за високи нива на актуализирани iPhone\nСамо за месец 55% от апаратите, пуснати на пазара в последната една година, са с най-новата версия на мобилната оперционна система на Apple\n17.10.2019 / 01:53\nSony патентова холограмен дисплей за Playstation\n02.10.2019 / 10:13\nSamsung Galaxy S11 може да бъде с телескопичен дисплей\n17.09.2019 / 12:47\nHuawei патентова смартфон с камера зад дисплея\n16.09.2019 / 04:54\nRazer патентова конкурент на Nintendo Switch\n12.09.2019 / 04:45


Виана: Този успех ни дава увереност, имаме високи цели - БГ Футбол - Първа лига - Gong.bg\n23 юли 2017, 21:28 775 0\nФутболистът на Ботев Фернандо Виана коментира успеха с 3:2 над Славия в мача от втория кръг на Първа лига. Бразилецът, който отбеляза два гола за успеха, изрази мнение, че тази победа носи увереност на „канарчетата“ и добави, че целите на пловдивчани са високи.\nС изявите си Виана впечатли в най-голяма степен читателите на Gong.bg, които го откроиха за Играч на мача.\n„Много съм щастлив, че успях да отбележа два гола за успеха на моя отбор и очаквам, че ще се представяме добре в първенството“, започна Виана.\n„Този сезон не започна добре, но този успех ни два нужната увереност. Нашите цели са високи“, продължи бразилецът.\n„Много съм доволен, че нещата от началото на сезона. Отбелязах три гола, надявам се да мога да отбележа и срещу Мартимо и да помогна отбора да спечелим отново“.\n„Маритимо е силен отбор, но вие видяхте, че играем силно у дома. Надявам се да направим същото и срещу Маритимо“, добави играчът на Ботев.\n„Нека феновете са с нас, защото нашата цел е да продължим напред в Лига Европа. Нека са на стадиона, защото са 12-ия ни играч. Те правят разликата, когато ни е трудно. Надявам се да е така и сега“, завърши Фернандо Виана.\nФернандо Виана Ботев Славия


Румен Радев: Основният проблем пред Сухопътните войски е дефицитът на личен състав - Wars BG\n19.11.2019 Wars BG България Коментарите са изключени за Румен Радев: Основният проблем пред Сухопътните войски е дефицитът на личен състав\nИсторията на сухопътни войски е летопис на слава, героизъм, всеотдайност и безрезервна отдаденост на родината.\nПрез Сръбско-българската война нашите сухопътни войски получиха своето първо бойното кръщение с бляскавата победа край Сливница. Това каза президентът Румен Радев, по време на празника на Сухопътните войски, предаде “Фокус”.\n“За мен е чест да приветствам най-многочисленият рeд въоръжени сили в българската армия с техния професионален празник. Затова и днес на 19 ноември отбелязваме тази славна дата в историята на България. С устрем, храброст и саможертва. Във войни, сражения, мисии и учения, поколения доблестни офицери, сержанти и войници утвърдиха ключовата роля на сухопътни войски за гарантиране на независимостта, териториалната цялост и суверенитета на България”, добави Радев.\nПо думите му днес сухопътни войски са изправени пред нови предизвикателства в динамиката на геополитическите процеси и комплексния характер на заплахите.\n“Отстояването на националните и колективните интереси става все по-сложна и отговорна задача. Изисква дълбока трансформация на цялостната система за отбрана. Тя изисква генериране и поддържане на адекватни способности. Приоритизиране на ограничените ресурси. Поддържане по най-добрия начин на съществуващата в момента техника. Поддържане на способностите с паралелно въвеждане на въоръжение на това техника и технология. И най-вече изисква високо подготвени специалисти, командири и лидери”, каза още президентът.\n“Именно хората са били и в миналото и са днес най-силното и ефективно оръжие. Те бяха онези, които не допуснаха да бъде пленено българско знаме, дори в най-тежките и неравностойни битки. Вие сте тези, които не отказват нито една задача, поставена от държавното ръководство, независимо от условията. Тези, които в условията на ограничени ресурси, при липсата на съвременно оборудване и въоръжение, продължава да усъвършенствате своите способности. С чест и достойнство да изпълнявате вашата отговорна мисия. Вие сте тези, които в бедствия, аварии и катастрофи, сте близо до своя народ и давате увереност на българите, че тяхната армия е способна да ги защити и да се притече на помощ в най-тежкия момент”, допълни в словото си Радев. Той уточни, че в по-голяма степен е оптимист за сухопътни войски.\n“Оптимист съм, защото тук има истински лидери и командири. Тук има прекрасни специалисти и отдаден личен състав, готови да посрещнат всякакви предизвикателства на бъдещето. Аз съм убеден, че командването на сухопътни войски работи активно и търси най-рационалните подходи в провеждащия се в момента стратегически преглед на отбраната и новата програма за развитие на въоръжените сили. Изоставането в процеса на модернизация на сухопътни войски ще бъде преодолян”, обясни още той.\n“Аз винаги съм настоявал, имахме такива решения на Консултативния съвет за национална сигурност, модернизацията на трите вида въоръжени сили да тече едновременно. Въпреки че тя не тръгна едновременно, аз съм убеден, че ще се намерят механизмите сухопътни войски да имат полагащото се въоръжение и технология. Нека напомня модернизацията на сухопътните сили не означава само придобиване на така очакваната Бойна машина пехота. Тя означава преди всичко трансформация на подготовката, актуализация на базата, въвеждане на нови прогресивни модели на подготовка. Въвеждане на по-евтини, по-малки, на пръв поглед системи и технологии, които са с ключово значение за цялостния успех в една операция”, посочи държавният глава.\n“Това означава сухопътни войски да бъдат включени в единното информационно пространство, заедно с другите видове въоръжени сили и нашите съюзници. Убеден съм, че такъв е пътят и се върви по този път. Основният проблем пред сухопътни войски това е дефицитът. Тук трябва да бъде акцентът на нашите усилия, за да може да бъде усъвършенствано и индивидуалното оборудване и условията за подготовка. Мотивацията на хората и да се възстанови привлекателността и достойнството на военната професия”, допълни Радев.\n“Поздравявам ви с вашия професионален празник и да ви благодаря за високия професионализъм и всеотдайността. Уверен съм, че ще продължите все така отговорно да изпълнявате поставените задачи, свързани с нашата национална сигурност”, завърши Румен Радев.\nГенерал-майор Михаил Попов заяви от своя страна, че българските Сухопътни войски са първи във всичко и винаги първи се отзовават, но това не личи по модернизацията. По думите му поверените му войски са гръбнакът на армията, но за него се мисли последно.\nНа тържественото събитие присъстваха началникът на отбраната генерал-лейтенант Андрей Боцев, заместник-министърът на отбраната генерал-лейтенант Атанас Запрянов, командирът на Сухопътни войски генерал-майор Михаил Попов, офицери от видовете въоръжени сили, слушатели и възпитаници на военната Алма матер, ветерани. / Bulpress BG\nactualni noviniBAnova vestnovenanovinitenovinite dnesnovinite dnes I utrenovinite segaposledni novinitop novinivestvestivestiteWarWarswars.bgактуални новиниАтанас ЗапряновБАбезрезервна отдаденост на родинатаБългариявестиВести с wars.bg информационният порталвеститевоенната Алма матервсеотдайностгенерал-лейтенант Андрей Боцевгенерал-лейтенант Атанас ЗапряновгероизъмЕСзаместник-министърът на отбраната генерал-лейтенант Атанас Запряновикономически данниинформацияновинановинатаНовината днесновиниНовини за васновини за всекиновини с wars.bgНовинитеновините днесновините днес и утреновините на wars.bg Вести с wars.bg информационният порталновините от България и СветаНовините сегаОсновният проблем пред Сухопътните войски е дефицитът на личен съставотбранапозитивни новиниполитически новинипоследни новинипоследнопреди броени минутипризив към ЕСРумен РадевСлаваСливницасухопътните войски\nPrevious Post:Руското министерство на отбраната модернизира “самолета за Деня на страшния съд”\nNext Post:Самолетите F-35 и комплексите C-400 ще бъдат разположени в различни части на Турция


Доста често се случва да работим на различни компютри, нямаме време и възможност да инсталираме желаната програма, в тази статия ще ви предложи най-добрите онлайн алтернативи за 2019 г. на познатите ни безплатни програми. С тяхна помощ вие ще можете да работите онлайн директно през вашия браузър, без нужда от инсталиране на софтуер. Ще ви предложим няколко алтернативи за фото обработка, видео, аудио и фото конвертиране, проверка на правопис, разархивиране и др.\nOffice.com – (Онлайн офис пакет)\nPixlr.com – (Онлайн редактор на снимки)\nOnline-convert.com – (Онлайн конвертор)\nSlovored.com – (Онлайн проверка на правопис)\nWetransfer.com – (Трансфер на файлове)\nExtract.me – (Онлайн разархивираща програма)\nOffice.com предоставя пакет от онлайн приложения от познатия на всички Microsoft Office, с които вие можете да редактирате вашите Microsoft Word, Microsoft Excel и Microsoft PowerPoint файлове директно в Интернет. Споделете ги в OneDrive с други хора и работете заедно по едно и също време. Office.com съчетава най-често използваните функции в Microsoft Office, чрез които в реално време можете да си сътрудничите свободно със семейството и приятелите при споделяне и редактиране на документи, електронни таблици и презентации. Можете да ползвате Office.com веднага щом се регистрирате.\nPixlr.com е един от най-популярните и добри онлайн редактори на снимки. Ако не сте професионален уеб дизайнер и не ползвате ежедневно програми, като Adobe Photoshop, Pixlr.com е един много подходящ инструмент за преоразмеряване, рязане, добавяне на текст на вашите снимки. С програмата се работи бързо, леко и интуитивно, можете да качите снимка както от компютъра така и от URL, след което с помощта на многобройните инструменти да постигнете желаните промени.\nOnline-convert.com е мултифункционален онлайн конвертор с помощта, на който можете да преобразувате медия файлове от един формат в друг бързо и лесно. Не е нужно да инсталирате каквото и да е с програмата се работи онлайн, избира се вид медия, файловете се ъплоудват (качват се на техния сървър), след което се избира изходния формат. Online-convert.com дава възможност да конвертирате аудио, видео, снимки, документи и други, като програмата разполага с много настройки за по-напредналите потребители.\nSlovored.com е сайт за онлайн проверка на правописа и граматиката на текст. Ако нямате инсталирана програма за проверка на правописа, нямате възможност или просто не знаете как този сайт ви дава възможност с функцията "Copy / Paste" да проверите съдържанието на документ за грешки. С онлайн програмата се работи много лесно и бързо, след като поставите текста в полето натиснете бутон „Провери“, отваря се нова страница където грешните думи са оцветени и подчертани в червено. Всичко което трябва да направите е да кликнете върху грешните думи, като се отваря падащо меню, от което трябва да изберете правилната дума.\nWetransfer.com е сайт, чрез който можете да изпращате безплатно файлове с големина до 2GB, без регистрация, просто и сигурно. Когато използвате безплатно сайта не можете да изтривате изпратените файлове, това става автоматично след 7 дни. Според компанията имейлите, които ползваме за изпращане на файлове не се предоставят на трети страни.\nExtract.me е безплатна онлайн разархивираща програма, която работи с разнообразни формати най-важните из между които ZIP / RAR / 7z / ZIOX / TAR / ISO / EXE / MSI / GZ и др. Онлайн програмата е много удобна ако на устройството, което работите няма архивираща програма и трябва бързо да реагирате. Онлайн инструмента Extract.me е съвместим практически с всяко устройство използващо актуален браузър и Интернет връзка.\nКомпютри Онлайн програми Топ 5


Obrazovanie Svishtov | Да бъдат ли затворени всички училища или младите да се срещат с вируса?\nНачало > Новини > Да бъдат ли затворени всички училища или младите да се срещат с вируса?\nВъв ВУЗ-ове и гимназии ще учат дистанционно\n„Най-вероятно срещите между младите хора в училищните сгради е дал принос за разпространението на вируса. Приносът си е дал и времето, промяната в температурите, както и влажността на въздуха. Това, че стоим в затворени помещения, през лятото хората бяха отпуск, а пък сега са тръгнали на работа. Ситуацията не е толкова драматична, колкото изглежда“, каза бившият зам.-министър на здравеопазването д-р Стойчо Кацаров в студиото на „България сутрин“.\n„Образователните институции и училищата са възможно най-безопасната среда. Ако има някаква причина да се е разраснала заразата след 15 септември, тя е минимална. Това е политическо решение на министъра на здравеопазването, но не е толкова експертно. Говорихме, че образователната система ще продължи възможно най-много да работи, а при абсолютна необходимост ще премине в дистанционна форма“, коментира Юлиан Петров от Синдикат „Образование“ в КТ „Подкрепа“ пред Bulgaria ON AIR.\n„Ако погледнем назад – грипна ваканция излизахме при 30% болни, а не само заразени. Имаме около 500 болни учители, но много от тях започват много сериозно да се страхуват. Бърнаут ефектът при тях последните години надделява и на тях им е все по-трудно“, каза още Петров.\n„Не трябваше да спират училищата, включително и пролетта. Не е това мястото и развъдника на Ковид-19. Има стратегия за противодействие на този вирус. Тя включва това, че децата трябва да се срещнат с вируса, за да развият имунитет и да се превърнат в бариера пред разпространението му. Алтернативната стратегия на това, което се прави в момента, е да се фокусира защитата към уязвимите групи. Но това изисква много сериозна организация, каквато ние не създадохме“, категоричен е бившият министър.


Думата „Hilf” всъщност е производна на немската дума „Hilfe”, което означава „Помощ” или „Подкрепа”.\nЗащо трябва да ангажирате Hilf Supply Chain Solutions за Вашата обучителна програма за ръководството? Защото при нас, когато ви подкрепяме в постигане на целите за вашите постижения, „постиженията отвъд целите” се приемат за стандарт. Нашата мисия е едно истинско отражение на начина, по който вършим своята работа:-\nНашата мисия е да бъдем предпочитания доставчик на задачи за Обучение и консултации в пазарите, които обслужваме\nРеализацията на нашите клиенти е наш основен приоритет - ние вярваме, че те не заслужават по-малко от това, тъй като нашето съществуване зависи от тях. Нашият упорит стремеж към удовлетворяване на клиентите ни движи нашите намерения да доставяме качествена услуга през 100% от времето. Ние ще изслушаме, ще предвидим и отговорим на променящите се изисквания на нашите клиенти, според това, което е необходимо за техния бизнес.\nПредставяне на ~ Hilf Supply Chain Solutions Limited\nНие сме предимно Обучителна компания (основна компания в предлагането на обучение за подготовка за изпитите на APICS /Асоциация за операционен мениджмънт/), но също работим по консултантски задачи и задания на средно управленско ниво.\nОбучението, в по-голямата част от случаите, се предоставя на място при клиента в рамките на Обединеното кралство.\nКонсултации при изпълнение на поръчки - тази услуга е насочена не само към големите организации, но и към МСП (малки и средни предприятия) - подкрепа при интерпретирането на информацията от съобщенията на веригата за доставки и модели на търсене от по-големите им клиенти, които работят с MRP/ERP системи. Целта е да се помогне на компанията доставчик по-добре да разбира бизнеса на клиентите си, което им позволява да се развиват заедно и да са от взаимна полза, като в същото време се поема пътя на най-добрите практики. В допълнение към подкрепата на място, са разработени известен брой много актуални обучителни курсове за предлагане на място на пазара.\nКурсовете са насочени към взаимовръзките между дейностите от клиента към доставчика и обратно в рамките на веригата за доставки. Традиционните курсове за Покупки и удовлетворение на клиентите са подробно разработени в рамките на тази функция. Ориентацията на процеса и промените в йерархията спрямо клиента обаче доведоха до „празноти” в традиционните курсове, които се предлагат за днешните променящи се организации - особено МСП, където ролите и отговорностите продължават да се разширяват.\nРазбирането на механизмите на MRP е друга обширна област, която е от жизнено значение за по-голямата част от организациите, където формалното обучение е нещо необичайно още от осемдесетте години, когато класификацията на MRP от компании тип Оливър Уайт е особено на мода. Широкоразпространеното възприемане от индустриите на ERP системите доведе до необходимостта да се гарантира, че тези знания са внедрени както в купувачите, така и в планиращите лица, поради факта, че тези системи използват традиционната логика на MRP. Осигуряването на разбиране на тези техники (в допълнение към необходимото обучението на IT потребителя) увеличава до голяма степен вероятността от внедряване без проблеми.\nЖелаете да предоставите на екипа си по поддръжка на компютърните системи един поглед върху модерното управленско мислене - без да е необходимо да го освобождавате редовно, за да може да посещава многобройни курсове и семинари? Курсовете по Основи на бизнеса вероятно са точно това, което търсите. Създаден за ръководни обучаеми и модерни начинаещи, този курс с продължителност половин ден предоставя достатъчни познания в широк спектър от области, насочени към тези, които не са специалисти. Разработени на достъпен език, тези курсове премахват фактора „професионален жаргон” и въоръжават участниците с работни познания в съвременното мислене и с някой ключови думи, позволявайки на това разбиране да допринесе за по-голяма увереност на работното място при работа с колеги, доставчици и клиенти.\nМеждународни семинари - представители на компанията са изнасяли презентации на конференции отвъд океана/обучителни работни срещи (за повече информация прегледайте брошурата с нашите клиенти, за да се запознаете с някои коментари на участници в такива семинари).\nЗа по-нататък съобщение харесвам изпращам an email in English език към info@hilf.co.uk


21. БОЖЕСТВЕНИЯТ ТРОЛЕЙ - Изгревът - Том 13 - Петър Дънов -Библиотека\n21. БОЖЕСТВЕНИЯТ ТРОЛЕЙ\nНие познаваме тролей, трамвай, тролейбус и други превозни средства. Тролеят свързва главната електрична жица с мотора на колата и така я движи.\nС понятието „Божествен тролей" описвам една своя опитност, която имах след заминаването на Учителя, в 1945 година, в един априлски ден.\nСлизам от Изгрева в къщи и едва пресякох първата напречна улица, усетих, като че нещо леко, почти безтегловно се закачи на горната част на темето ми, дето е мястото на моралните чувства. Погледнах нагоре и виждам, че от това нещо, което се закачи на главата ми излизаше една необикновено тънка, прозрачна жичка, чийто край не се виждаше, губеше се някъде високо, високо в небесата. Гледам към жичката и се усмихвам. Защо се усмихвам? Закачена съм за нещо. Това нещо, което се закачи на темето ми, не мърдаше и така си останах с жичката през целия ден. Интересно беше това, че въпреки че съм закачена, но аз бях съвършено свободна.\nСтигнах у дома все още с тролей на главата си, който никой друг освен мене не виждаше. Движа се вече из стаите, разговарям се със сестрите си и с познати, които ни посетиха, навеждам се, изправям се, работя нещо и тролеят с жичката все още стои закачен на темето ми. От време навреме се усмихвам и поглеждам към жичката, чийто край още не виждам, неизмерима е дължината й. Разхождам се нагоре-надолу и размишлявам върху тролея като връзка между съзнателни и несъзнателни същества. Връзката между електрическата жица и мотора, който движи колата е механическа, т.е. несъзнателна. И хората са свързани по този начин, но връзката между тях, макар и съзнателна, отличава се по това, че в повечето случаи ограничава, не е абсолютно свободна. Има най- после и Божествен тролей, т.е. Божествена връзка между човешката душа и Божественото Начало, която дава абсолютна свобода на човека.\nЧрез тази връзка, която аз нарекох Божествен тролей, аз изпитах тази свобода. Цял ден скачена с тази жичка, без да почувствувам дори най-малко ограничение. Така ли през целия ден не направих някаква грешка? Така ли не казах някаква излишна дума, или не на място казана? Ако съм между хора и за най-малката погрешка щях да бъда смъмрена или наказана, или щях да бъда подиграна, или нещо друго. При Божествената връзка обаче нищо подобно не стана. Колко лесно можеше да ми се дръпне косата или да се направи нещо подобно, за да разбера, че не съм свободна. Обаче нищо подобно не стана. Цял ден се движих с този Божествен тролей, без да го усетя. Ако не го виждах, нищо не бих разбрала. Едва надвечер, когато се връщах на Изгрева, тогава тролеят изчезна от темето ми, повече не го видях. Прибрах се в къщи необезпокоена от нищо. Целият ден, макар и със закачен тролей на главата, нищо не усетих, никаква тежест, никакво смущение.\nТова значи да опиташ връзката си с Божественото, връзката си с Бога, с разумния възвишен свят. Само тази връзка създава свобода и независимост на човека. Тя го освобождава от всякакво ограничение, от всички съмнения, смущения, тревоги.\nВръзката на човека с човешкото начало, както и връзката му с низшето начало, го ограничават, заробват, внасят смут и противоречия. Чрез връзката с човешкото начало се постига слава и постижения, но всичко това е временно. Обаче връзката на човека с Божественото носи вечна слава и постижения. Защото придобитата слава и постижения не са човешки, а Божествени.\nЖелая Божественият тролей винаги да стои закачен на моето теме, както и на темето на моите близки, макар и невидими. Само един път на човека се дава да види този тролей на главата си, за да разбере, какво значи Връзка на човека с Божественото начало и какво тя дава.\nНяма по-голямо благо и по-голяма привилегия за човека от това да бъде свободен да се учи и да разрешава задачите си при пълна разумна свобода.\nСофия, 31 май 1967 г.


Грандиозен провал за New World! Играта загуби повече от 500 000 играчи за месец! - A1 Gaming League\nГрандиозен провал за New World! Играта загуби повече от 500 000 играчи за месец!\nНовата MMO-игра на Amazon Game Studios – New World – загуби повече от половината от своите фенове малко след старта си. Първоначално броят на хората избрали да се насладят на New World беше изключително обещаващ с цели 650 000 уникални играчи, а след това дори се увеличи значително до над 900 000.\nЗа съжаление обаче, в началото на октомври, играта отбеляза трагичен спад – над 500 000 играчи се оттеглиха, а още по-тъжното в случая е, че това се случва в рамките на по-малко от 30 дни.\nNew World не се размина с тежки моменти по време на старта си, който се състоя на 28 септември. Появиха се различни големи бъгове и експлойти, а огромният брой играчи освен за радост, допринесоха и за претоварени сървъри, огромно време за изчакване и забавяния.\nСтатистика предоставена от SteamCharts разкрива, че повечето играчи са изпитали достатъчно от тези проблеми и вероятно чакат New World да стане по-стабилна игра, затова са спряли да я играят за момента.\nВъпреки че проблемите със сървърите, бъговете и липсата на каквато и да е реална история или изграждане на герои да отблъскват играчите, също толкова вероятно е те да се върнат, след като тези пречки бъдат подредени.\nИграта има възможност да се превърне в нещо интересно, а и никой не иска да разстройва Джеф Безос, нали?